Eroriz-eroriz ikasten da oinez | Labayru Fundazioa\nArgitaratze data: 2021-06-11\nLa Pícara Justina obratik hartutako esaera zahar batek holaxe dio: “Nadie nace enseñado, si no es a llorar“. Euskaraz horren ordezkoa holakoren bat izango litzateke: Negar egiten izan ezik, dakienik ez da inor jaiotzen. Esan nahi da lan guztietan, gehiago edo gutxiago, ikasi beharra dagoela; nahiz eta batzuk ibilbidearen lehen urratsetan geratzen diren, gehiago aurreratu gabe.\nOiz mendian (Bizkaia) egin nituen artzaintzari buruzko inkestetan, eskarmentu handiko artzainek hauxe esan zidaten: pastore-ikastailea bederatzi edo hamar urterekin hasten zela lanbidean trebatzen eta aldi horrek gutxienez hiru urte irauten zuela. Denbora-tarte horretan, ikastaileak, artzainak ardiak jetzi ondoren, errapean geratzen zen esnea marmitatxo batzuetan jezteko baimena izaten zuen. Ardi-mozte sasoian, animaliaren tripa eta lepoko artilea mozten zituen hasieran ikasi arte. Eta, abereak hiltzeko orduan, horretan ohituta zeuden pertsonen begiradapean egiten zuen, berak bakarrik egiteko gai izan arte. Batzuetan, ardi-txakurrari zegozkion lanak ere egiten zituen.\nAbeltzaintza- eta nekazaritza-lurraldeetan antzera jokatzen zuten. Haur eta nerabeak ganadua jagoten hasten ziren lantzarretan. Hazi ahala, adinekoen zereginetan laguntzen zuten, euren edadearekin bat zetozen tresnak erabilita. Lan txikiak egiten zituzten, hala nola iturriko ura ekarri, kortan farolari eutsi aitak garbitzen zuen bitartean, edo labrantza egiten zenean itaurren ibili; hau da, idi-uztarria gidatu. Iraganean, lanak sexuaren arabera banatuta zeudenez, neskatxoak eta neskatilak etxeko lanetan hasten ziren batez ere, amei laguntzen eta neba-arreba txikiak zaintzen. Horrez gainera, arestian aipatutako zereginetako batzuetan ere parte hartzen zuten. Era berean, ohikoa zen neskak kriada joatea herri handietako etxeetara.\nGauza bera gertatzen da industriaren esparruan, arlo horretan ere ikaskuntza-aldia behar da. Gazte batzuk lehen mailako peoi legez hasten dira, gero bigarren eta hirugarren mailako peoi bihurtu, ofizialen mailara iritsi arte. Sistema bera erabiltzen da lanbide-heziketan, arotzeriako edo metaleko ikastaroak egiten dituztenentzat, gero doitzaile edo tornulari jarduteko. Arrantza-herrietan, itsasontzietan sartzen direnak apurka-apurka espezializatzen dira, eta erakusten dituzten balioen arabera mailaz igotzen doaz; adibidez, marmitoi modura hasi, gero sukaldari eta maiordomo izateko.\nAntzinako Erroman, pertsona batek gora egiteko bete behar zuen karrera politikoari cursus honorum esaten zioten. Izendapen hori, ondoren, beste jarduera batzuetara zabaldu izan da. Horregatik, haurrei buruz emandako azalpenak helduen lanbide eta ogibideetarako ere balio du. Horrela, pintura artistikoan ohikoa da maisu baten tailerrera joatea; baita eskulturan, musikan, arte eszenikoetan, idazketan… ere.\nAbokatuek legelari ospetsuen laguntzaile gisa hasten dute euren bizitza profesionala. Medikuek BAME egin behar dute, eta gero praktikak aukeratutako espezialitatean. Unibertsitateko irakaskuntzan, dagoeneko aldatuta badago ere, lehenago irakasle laguntzaile gisa hasten ziren, gero titular bihurtzeko eta azkenean katedra lortzeko.\nLaburpen gisa, esan daiteke bizitzako arlo guztietan esperientzia hartzeko eta maila batera heltzeko, ezinbestekoa dela pausoz pauso ikasten joatea eta ibilbide profesionala osatzea.\nBibliografia: Euskal Herriko Atlas Etnografikoa, Abeltzaintza eta artzaintza, eta Nekazaritzari buruzko aleak.


Liztor beltzaren habia agertu dela-eta, kezkatuta - Leintz gatzaga - Goiena.eus\nLiztor beltzaren habia agertu dela-eta, kezkatuta\nUbane Madera 2013-10-28 14:04\nDorletarako bidetik ikus daiteke egunotan Leintz Gatzagan atzeman duten liztor beltzaren habia. Hura ikusi bezain laster halako kasuetarako zehaztuta dagoen protokoloa martxan jarri, eta Gipuzkoako Diputazioari abisatu dio Leintz Gatzagako Udalak. Hasieran habia suhiltzaileek kenduko zutela pentsatu dute, baina ez da horrela izango; tiroka kendu beharko dute habia.\nArgazkiek erakusten duten moduan, zuhaitz punta batean egin du habia liztor beltzak. Eta horrek ezinezko egiten du suhiltzaileen ohiko jarduna habia hori kentzeko. "Mendiko zaindariak kentzen ditu habiak halako kasuetan, tiroka", argitu dute suhiltzaileen bulegotik.\nHori horrela, zain da orain Leintz Gatzagako Udala, Gipuzkoako Foru Aldundiak jakinarazi behar dio-eta, noiz kenduko duten habia. Bien bitartean, "kontuz ibiltzeko" gomendioa egin gura die herrikide eta bisitariei udal ordezkariek.


Ekainak 15, erraustegiaren aurkako gose grebaren bigarren eguna – Errausketaren Aurkako Mugimendua\nErraustu Ez ekaina 15, 2017\t ekaina 15, 2017\nHome Uncategorized Ekainak 15, erraustegiaren aurkako gose grebaren bigarren eguna\nErraustu Ez Uncategorized ekaina 15, 2017\t ekaina 15, 2017\nDonostiako Udalak lehen eguneko pankartak kendu egin ditu\nGoizeko 9:00ean gose grebalariek informatu dute lotan zeuden bitartean, Easo plazan gose grebari ikusgarritasuna emateko jarritako pankartak kendu dituztela Donostiako Udalaren aginduetara dauden garbitzaileek: “Kaixo lagunak. Grebalariak apur bat atsekabetuak gaude. Plazan gauez zintzilikatuak geneuzkan pankartak kendu egin dizkigute”.\nGrebalarien bilera eragile sozial, sindikatu eta alderdiekin\nGoizean zehar ESK, LAB, Hiri Bizia eta EHBilduko ordezkariak grebalariei babesa azaltzera hurbildu dira.\n“Zubietako erraustegiaren aurkako borroka eta alternatibaren eraikuntza” hitzaldia\n19:00etan “Zubietako erraustegiaren aurkako borroka eta alternatibaren eraikuntza” hitzaldia eskaini dute Pello Zubiriak eta Joxe Mari Irazustak.\nGose grebalarien mezua\n“Hemen gaude gose greban errausketaren aurka, inposaketaren aurka eta osasunaren alde. Batzuk beraien poltsikoa loditu nahi dituzte eta gu amalurra eta bizitzaren apustua egin dugu. Bizitza delako handiena, gurea, seme-alabena, ondorengoena. Gizarte eredua aldatu nahi dugulako. Merezi duelako lurraren eta osasunaren alde aritzea. Gose grebalariak zuekin nahi dugu partkatu gure borroka hau erraustegia isteko. Mila esker zuen babesarengatik. Geldituko dugu!”\nEgunari amaiera emateko, gaueko 21:00etan Easo Plazan Ziztadak dokumenatala eskaini da.


Zamudio, Zamudio | Dantzak\nAtsotitzak honela dio: “Bi ezkero, hiru seguru”. Pandemia dela eta, Bizkaiko Dantzarien Eguna bi urtean bertan behera utzi ondoren, aurten maiatzaren 15ean egingo da Zamudion. Hiru Bat dantza taldea anfitrioia izango da eta, azaldu dutenez, gogotsu dabiltza. “Hainbeste denbora itxaron ostean, ia ez dugu sinesten. Ilusio handia dugu. Espero dezagun dena ondo ateratzea eta dantzarien eguna ahalik eta normaltasun handienaz ospatu ahal izatea”.\nBizkaiko Dantzarien Eguna Zamudio


2015ean 138 kexa izapidetu dira hezkuntza arloan. Erakundearen jarduera arloen multzoan jasotako kexa guztien 6,84 da zifra hori.\n• Euskal Autonomia Erkidegoko Administrazio Orokorra (Eusko Jaurlaritza).........................99\n• Tokiko administrazioa.............................................................................................................2\n• Foru administrazioa................................................................................................................1\n• Bekak eta bestelako laguntzak ...........................................................................................23\n• Lanbide heziketa .................................................................................................................23\n• Ikasleen onarpena ..............................................................................................................22\n• Eskubideak eta betebeharrak .............................................................................................13\n• Beste alderdi batzuk .............................................................................................................9\n• Eskola-garraioa ....................................................................................................................9\n• Hezkuntza-premia bereziak ..................................................................................................8\n• Eskolako tratu txarrak edo jazarpena ...................................................................................7\n• Unibertsitateko irakaskuntza ................................................................................................6\nprozedura administratiboa .....................................................................................................5\n• Irakaskuntza artistikoak .......................................................................................................4\n• Eskola-jantokia ....................................................................................................................3\n• Haur hezkuntza ...................................................................................................................2\n• Ikastetxeak ..........................................................................................................................1\n• Derrigorrezko Bigarren Hezkuntza ......................................................................................1\n• Hezkuntzako plangintza/programazioa ...............................................................................1\nadministrazio erantzukizuna ..................................................................................................1\nUrte horretan kudeatutako kexen izapidetzearen xehetasunei dagokienean, adierazi beharra dago 2015ean jasotako kexen eta 2015eko urtarrilaren 1ean abian ziren kexen egoera honakoa dela, txosten hau egiteko unean:\nEskolan ibilbide konplexua izan duen eta garapenaren nahasmendu orokortua -Asperger sindromea- eta trebetasun instrumentalen nahasmendua diagnostikatu dizkioten adin txikiko baten heziketaren bilakaera hurbiletik jarraitu duten profesionalek eskolatuta jarrai dezala eta derrigorrezko bigarren hezkuntza etxetik hurbil dagoen heziketa zentro txiki batean egin dezala aholkatu diote horren familiari. Horregatik hartu du parte 2015-2016 ikasturteko ikasleen onarpen-prozesuan.\nJakina denez, ikasle eskatzailearen balizko urritasuna izaten da aurkeztu diren eskaeren lehentasun ordena zehazteko xedez erabiltzen den irizpideetako bat, plaza nahikorik ez dagoenean. Beraz, espero izatekoa denez, irizpide horrek aitortzen duen puntuatzea baliarazi nahi izan du familiak, eurek hautatutako heziketa zentroetan onartzeko aukerak areagotze aldera.\nAlabaina, behin onarpen-prozesua hasita zegoenean, zentroak familiari jakinarazi zion ezin zitekeela urritasunaren gaineko baremoaren irizpidea kontuan hartu, epez kanpo aurkeztu zutelako ziurtagiri edo ebazpena. Behin-behineko zerrendak argitaratu zirenean egiaztatu ahal izan zen egoera hori, adin txikikoa ez onartua bezala ageri baitzen, ez zelako urritasunaren irizpideari dagokion puntuatzea aintzat hartu.\nEgiazki, Hezkuntza, Hizkuntza Politika eta Kultura sailburuaren 2014ko abenduaren 15eko Aginduari jarraiki, ezin daitezke eskuratu eskaerak aurkezteko epea amaitutakoan egiaztatzen diren irizpideengatiko puntuak. Aipatu aginduaren bidez, eskaerak aurkezteko egutegi komuna eta onarpen epeak ezarri dira, bai eta ikasleak onartzeko jarraibideak onartu ere, 2015-2016 ikasturterako. Gure ikuspuntuaren arabera, ordea, ez zen hori izan aipatu adin txikikoaren kasua.\nFamiliak, onarpen-eskaera epean gauzatzean, zegokion foru aldundiko Gizarte Ekintza Saileko Urritasunaren Balorazio Arloko buruaren egiaztagiria bakarrik aurkeztu ahal izan zuen. Bertan, aipatu arloan urritasun mailaren aitortza-eskaera onarpen-prozesua hasi aurretik aurkeztu zela jaso zen. Familiak beranduago aurkeztu ahal izan zuen azkenean igorritako ebazpena, eta ebazpen horrekin egiaztatu ahal izan zuen adin txikikoak, eskaera egiteko epean jada, urritasuna duen ikaslea zelako baldintza betetzen zuela.\nGure iritziz, zirkunstantzia horiei erreparatuta, akatsak zuzentzeko izapidearen egokitasuna balioetsi behar zen, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 71. artikuluari jarraiki, eta beranduago aurkeztutako ziurtagiria kontuan hartu. Izan ere, ez zen eskaera aurkezteko unean arrazoitu ez zen eta egiaztatu ez zen irizpide berri bati zegokion dokumentua, gaineratutako dokumentua baizik, urritasunari buruzko irizpidearen harira hasiera batean aurkeztutako dokumentazioa osatzeko xedea zuena.\nHorregatik guztiarengatik, Hezkuntza, Hizkuntza Politika eta Kultura Saileko arduradunei gomendatu genien aitor ziezaiotela urritasunaren baremoko atalari zegokion puntuatzea 2015-2016 ikasturterako ikasleen onarpen-prozesuan parte hartu zuen adin txikiko horri (Arartekoaren 2015eko maiatzaren 14ko Ebazpena).\nOnartu egin zuten gomendioa, eta familiak lehen aukera gisa hautatutako zentroan onartu zuten azkenean kexan aipatutako adin txikikoa.\n2.2. Eskubideak eta betebeharrak: ebaluazio jarraiturako eskubidea galtzea\n2013-2014 ikasturtean batxiler ikasketak Hezkuntza, Hizkuntza Politika eta Kultura Sailaren mendeko bigarren hezkuntzako institutu batean egin zituen gazte baten amak erakunde honetara jo zuen kexa jartzera, honako kontakizunarekin.\nKexan azaldu zuenez, heziketa zentroko bizikidetzarako batzordeak 2014ko apirilean jakinarazi zion semeari ebaluazio jarraiturako eskubidea galdu zuela, justifikatu gabeko asistentzia falta errepikatuak zirela-eta. Horren berri izan ondoren, eta zentroko kideekin (tutorearekin, ikasketa-buruarekin eta zuzendariarekin) hainbat bilera egin eta gero, bai eta ikuskaritza zerbitzuko hainbat kiderekin ere, idatzizko eskaera aurkeztea erabaki zuen ama horrek, hezkuntza ikuskaritza berariaz mintza zedin heziketa zentroaren jarduerari buruz. Hain zuzen ere, idazki horri erantzun ez ziotelako jo zuen erakunde honetara. Hala ere, aurrerago, Hezkuntzako Lurralde ordezkariak erantzun zuen. Eman zitzaion informazioan, egindako ikerketaren emaitza jakinarazi zioten interesdunari. Horren arabera, zentroaren funtzionamendua zuzena izan zela ondorioztatu zuten.\nKasuaren zirkunstantzia aztertu ondoren, administrazio prozedura ororen nahitaezko betebeharrak kontuan hartuta (hala nola, interesdunei entzuteko izapideekin eta arrazoiketarako betebeharrarekin zerikusia dutenak), erakunde honek gomendio batekin jo zuen amaitutzat bere esku-hartzea. Gomendio horren bidez, lehenik, heziketa arduradunei eskatu zitzaien semearen ebaluazio jarraiturako eskubidea kentzea ekarri zuten asistentzia falten xehetasunen berri eman ziezaiotela interesdunari.\nAldi berean, bigarrenik, Hezkuntza, Hizkuntza Politika eta Kultura Saileko arduradunei aholkatu zitzaien erabil ditzatela, heziketa zentroen Antolaketari eta Funtzionamenduari buruzko Araudiei orientabideak emateko xedez, ebaluazio jarraiturako eskubidea galtzeko gehienezko falta kopurua ezartzeaz gain, neurri hori hartzeko unean kontuan hartu behar diren formalitateak jaso ditzaten, ikasturtea antolatzeari buruzko ebazpenak; honakoak bereziki: entzuteko izapidea eragindakoei eta horien familiei, eta beharrezko arrazoiketa, asistentzia falten kontrolerako aplikazio informatikoaren kudeaketa egokitik abiatuta.\nAzkenik, konpromiso aktiboa har dezatela adierazi zaie (Arartekoaren 2015eko apirilaren 29ko Ebazpena), aipatu formalitateen balizko ez-betetzea neurria arbitrarioa izateko arrazoi edo ez-betetzeak babesgabetasuna eragiteko arrazoi izatea saihesteko, errealitatearen eta asistentzia falten kontrolerako aplikazio informatikoaren datuen artean desadostasun argia dagoen kasuetan.\n2.3. Goi-mailako diseinu irakaskuntza artistikoak: lekua gordetzea urritasuna duten ikasleei\nGoi-mailako diseinu irakaskuntza artistikoak egiteko nahia zuen gazte batek parte hartu zuen bertara sartzeko proba berezian, pasa den uztailean. Gazteak proba gainditu zuen. Alabaina, onarpen-eskaera kopuru altuarengatik, eta Hezkuntza, Hizkuntza Politika eta Kultura Sailak iragarritako plaza eskaintza mugatuagatik, ezin izan zen irakaskuntza mota horretara sartu.\nEgoera horrekin konforme ez zegoenez, hainbat hezkuntza instantziatara jo zuen, urritasuna duten ikasleentzako plaza batzuk gorde zitzatela eskatuz; horrela, leku horietako batera sartzeko aukera edukiko luke, mugikortasun murriztua edukiarazi dion %72ko ezintasun fisikoa baitauka. Era berean, erakunde honen esku-hartzea eskatu zuen.\nKexa horren harira Hezkuntza, Hizkuntza Politika eta Kultura Sailaren aurrean egin diren kudeaketetan zehar, arduradunek berretsi egin dute, goi-mailako irakaskuntza artistikoak direnez, eta horien artean dago sartuta diseinuari dagokiona, ez dagoela inolako aurreikuspen legalik urritasunen bat duten ikasleei lekua gordetzeko.\nEgiazki, ondorio horretara garamatza egungo hezkuntza ordenamenduak. Lanbide heziketako irakaskuntza denean edota unibertsitateko graduko irakaskuntza ofiziala denean bakarrik aurreikusi da, berariaz, plaza kopuru jakin bat gordetzea urritasunen bat duten ikasleentzat, horiek gizarteratzea eta lanean txertatzea errazteko xedez. Hala ere, goi-mailako irakaskuntza artistikoetan ez da mota horretako neurririk xedatu.\nGauzak horrela, eta Hezkuntza, Hizkuntza Politika eta Kultura Saileko arduradunek argudiatu dutenez, gaur egun ezin daiteke arretarik eman kexa eragin duen bezalako eskaerei.\nNolanahi ere, nabarmendu beharra daukagu hezkuntzako arduradunek erakunde honi adierazi diotela kontuan hartuko dutela urritasuna duten pertsonentzako berariazko txanda sartzeko aukera jorratzea, araubide bereziko irakaskuntzen ebazpenei dagokienez, 2016-2017 ikasturterako edo hurrengoetarako. Beraz, laster, urritasunen bat duten pertsonak irakaskuntza mota horretan egotea errazteko asmoz, beharrezko aldaketak sustatuko dituztelako itxaropena daukagu.\n2.4. Banandutako gurasoak eta\nBanandutako guraso batek adierazi du, alaben zaintza esleituta ez badu ere horien gaineko guraso-ahala aitortuta duenez, hainbat aldiz saiatu dela jakiten ea bere alabek ikasteko bekarik edo bestelako laguntzarik jasotzen duten, baina ez duela informazio hori eskuratzerik lortu.\nKexa izapidetzen hasita zegoela egiaztatu ahal izan genuen, hain zuzen ere, Eskola Zentroen Zuzendaritzak bere garaian idatzitako jarraibideen edukiari heldu ziola hezkuntza ikuskaritzak lehenengo erantzunean, eta, jarraibide horien arabera, zentroak ezin zezakeela bekei buruzko inolako informaziorik eman argudiatu zuen, eta kexagileak azaldutakoari men egiteak datu pertsonalak tratatzeko beharrezko konfidentzialtasunari eragin ziezaiokeela. Aipatu jarraibideak informazio-eskaerari eta eskola zentroa aldatzeari buruzkoak ziren, guraso bananduen edo dibortziatuen edo jada elkarrekin bizi ez diren izatezko bikoteen kasuetan aplikatzekoak.\nOndorioz, jarraibide horien edukia gorabehera, erakunde honek ohartarazpena egin behar izan zuen, adieraziz hezkuntza administrazioak orokorrean, eta, kasu horretan, hezkuntza ikuskaritzak zehazki, ezin zezaketela kexagileak planteatutako informazio-eskaera baztertu, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 35. artikuluan herritarrei aitortzen zaien sarbiderako eskubidean babestuz, egokien iritzitako bidean bideratuz.\nHezkuntzako arduradunek, azkenean, kontuan hartu zituzten erakunde honen oharrak, eta hainbat aldiz eskatu zuen informazioa eman zioten interesdunari.\n2.5. Urrutiko Lanbide Heziketako Institutua eta heziketa eskaintza euskaraz\n2015ean kexa jaso du Urrutiko Lanbide Heziketako Institutuko euskarazko heziketa eskaintzak.\nEgindako kudeaketetan zehar, lanbide heziketako zuzendariak berretsi egin du, une honetan, sailaren konpromisoa egungo eskaintza progresiboki zabaltzea dela, dauden aurrekontu baliabideen arabera, Urrutiko Lanbide Heziketako Institutuko eskaintza euskaraz bermatzeko Legez Besteko 2015eko apirilaren 15eko Proposamenari egindako erdibideko zuzenketan islatu den bezala.\nEdonola ere, eta institutuaren ibilbidea laburra izan arren, ikasleen hizkuntza premiak eta lehentasunak asetzeko prestasuna erakutsi du, eta, sailarekin zein institutuarekin harremanetan jartzeko dauden komunikazio-bide ezberdinak erabiliz, beraien eskariak helaraztera animatzen ditu ikasleak.\n2015ean, hezkuntzaren kalitatea hobetzeko abenduaren 9ko 8/2013 Lege Organikoaren (LOMCEren) aurkako testuinguruan barreiatuta jarraitu dugu.\nEdonola ere, EAEn “Heziberri 2020” egitasmoan aurreikusitako urratsak ematen jarraitu dute hezkuntzako arduradunek. Haur hezkuntzako eta oinarrizko hezkuntzako curriculumei buruzko dekretuak onartuta amaitu dute urtea, eta, arduradun horien adierazpenen arabera, hezkuntzako eragile guztien parte-hartzea behar izan dute prozesu horretarako.\n2015eko maiatzaren 27an, Eusko Legebiltzarreko Hezkuntza Batzordean agertu zen jarduneko arartekoa, batzordeak berak eskatuta, Lasarte-Oriako Sasoeta-Zumaburu heziketa zentroko Burunzpe gurasoen elkarteak azaldutako kontsultari buruzko azalpenak emateko.\nHerri horretan gertatzen ari den desberdintasun egoeraren gaineko kezka helarazi nahi izan dio elkarte horrek erakunde honi, haur eta lehen hezkuntzako bi zentro publikoetako ikasleak eskolatzeko baldintzei dagokiena. Beraien ustez, ikasleak onartzeko erabiltzen diren irizpideak berraztertu beharko lirateke, eta, bereziki, gurasoetako edozein ikasle izan izanak dakarrena.\nModu berean, ofiziozko beste espediente bat irekitzea erabaki dugu, gaixotasun arraroak dituzten ikasleak hezkuntzan txertatzen laguntze aldera oso ohikoak ez diren gaixotasunen aholkularitza batzordeak egin dituen gomendioen segimendua egin ahal izateko xedez.\nHezkuntza, Hizkuntza Politika eta Kultura Sailak jarraitzen du izaten jasotako kexen eragindako nagusia. Horregatik, nahitaezko ikusi dugu sail horretako arduradunek erakunde honekin lankidetzan aritzeko duten jarrera nabarmentzea. Jarrera horrek, oro har, esku hartu dugun gaiak behar bezala bideratzea ahalbidetu digu.\nOhikoa denez, kexetarako arrazoiak ez dira izan aurreko urteetakoen aldean ezberdinak. Beste behin ere, azpimarratu beharra dugu kexa gehien pilatzen dituzten azpiarloak ikasleen onarpenarekin eta bekekin zein bestelako laguntzekin zerikusia dutenak izan direla. Beharbada, deigarria izan daiteke lanbide heziketaren inguruan jaso den kexa kopurua. Azken urteotan, kexa mota horiek hartzen ari diren gailentasuna ikusiz joan gara. Alabaina, aurten, kexa horien zati handia (hogei bat) egon da lotuta Administrazioa eta Finantzak heziketa zikloarekin, eta, azkenean, ondo konpondu da arazoa.\nEra berean, hezkuntzaren kalitatea hobetzeko abenduaren 9ko 8/2013 Lege Organikoaren (LOMCEren) aurreikuspenen aurkako jarrera irmoak ezaugarritu du urtea. Bereziki ikusgarri egin da hori lehen hezkuntzako hirugarren mailako ebaluazio proben eta Hastapeneko Lanbide Gaitasuneko Programen desagerpenaren harira.\nBestalde, EAEko hezkuntzako arduradunek, aldi berean, “Heziberri 2020” egitasmoaren markoan aurreikusitako urratsak ematen jarraitu dute. Hezkuntzako eragile guztien parte-hartze aktiboaren emaitzatzat jo dira urrats horiek, baina, hala ere, hezkuntzako eragile batzuen kritikak jaso dituzte, horien ustez hezkuntza eredu propiorako bidea oztopatzen baitute.\nHori dela-eta, aurreko txostenean egin genuen bezala, Arartekoak berretsi egin nahi du komenigarria litzatekeela hezkuntza eredu pedagogiko propio horren inguruko gutxieneko adostasuna lortzea.\nEdonola ere, inola ere ez diogu uko egingo herritarrek eta hezkuntzako eragile batzuek eskatuta erakunde honetan izapidetu diren kexen errealitatea hezkuntza zerbitzu publikoan hobekuntza berriak sustatzeko eta sartzeko erabili ahal izateari, bikaintasunaren bila doala esaten baitu zerbitzu horrek.\nHain justu ere, ikasleak onartzeko prozesuarekin zerikusia duten kexek, 2015ean jaso ditugunek, leku kopuru nahikoa ez dagoenean erabiltzen diren lehentasunezko onarpen irizpideei buruzko hausnarketa jorratzeko beharra dagoelako uste osoa edukitzen jarraitzea eragin digute, etengabe atzeratzen den hausnarketa izaki hori.\nNola nahi ere, ikasleen onarpenarekin zerikusia duten eta 2015ean jaso ditugun kexetatik zerbait nabarmentzekotan, urritasunen bat duten edo eskolatze prozesuan laguntza bereziak behar izan dituzten ikasleen izenean sustatu diren ekimenak aipatuko genituzke.\nDagoeneko aurreko atalean aipatu ditugu kexa horietako batzuk. Horietako batean, Hezkuntza, Hizkuntza Politika eta Kultura Sailari gomendatu diogu areagotu ditzala administrazio prozedura erregulatu duen araudiak eskaintzen dituen aukerak, zegokion instantziaren aurrean urritasun aitortza epe barruan eskatu zuen ikasle baten urritasun egoera balioestea ahalbidetzeko xedez. Beste batean, hezkuntzako arduradunek agertu duten prestasuna egiaztatu ahal izan dugu, goi-mailako diseinu irakaskuntza artistikoetarako sarbidean urritasunen bat duten ikasleei plaza kopuru jakin bat gordetzea ahalbidetzeko beharrezko aldaketak sustatzeari dagokionez, lanbide heziketan eta unibertsitateko graduko irakaskuntza ofizialean gertatzen den bezala.\nEz dugu albo batera utzi nahi jaso dugun eta oraindik ere izapidetze fasean dagoen kexa baten gaineko kezka. Kexa horretan, urritasuna duten eta lanbide heziketa egiten ari diren bi gazteren familiek jakinarazi digute euren seme-alabek zailtasun handiak dauzkatela heziketa programa osatzeko, praktikak enpresa batean egin behar baitituzte, laguntzeko langilerik eduki gabe.\nBaina geroz eta interes handiagoa pizten ari den lanbide heziketara itzuliz, gure azken txostenetan egiaztatzen ari garen bezala, eta jasotako kexek aditzera eman dutenez, adierazi beharra daukagu gazte gehiegik aurrez aurre duten errealitatea ikusi dugula kezka handiz 2015ean, hala nola, gizarteratzeko programetan artatutako atzerritarren kasuak daude, izan ere, desagertu egin dira Hastapeneko Lanbide Gaitasuneko Programak eta Aldi baterako Prestakuntza Integratuko Programak, oinarrizko lanbide heziketa berria abiarazi dela-eta. Horri dagokionez, Haur eta Nerabeentzako Bulegoa segimendu lan handia ari da egiten.\nBeste kontu batzuetara sartuz, nabarmendu egin behar da, 2015ean azkenik onartu dela maiatzaren 19ko 69/2015 Dekretua. Euskal Autonomia Erkidegoko herri ikastetxe ez-unibertsitarioetako ikasleen eta hezkuntza gaietan dagokion sailak finantzatzen duen eskola-garraioari buruzkoa da aipatu dekretua.\nErregulazio berriaren lehen irakurraldiak pentsarazi diezaguke ez dela aurreko arauditik bereziki aldentzen, eta horregatik egiten dugu zalantza; hau da, jakin nahi dugu ea erregulazio berri horrekin erantzun hobeak eman ahal izango zaizkien garraioaren gaineko eskaerei, hala nola, baserri inguruetan pizten diren bezalakoei.\nAzkenik, deigarria egin zaigu dekretu horrek garraio zerbitzutik erabat bereizitako kudeaketa planteatu izana hezkuntza-premia bereziak dituzten ikasleentzat. Gure ustean, ezintasun fisikoari, psikikoari zein zentzumenezkoari lotutako premia bereziak dituzten ikasleak gizarteratzeko oztopo izan daiteke hori.\nEskola-jantokiari buruzko atalari dagokionez, Hezkuntza Sailak oso arrazoizko jarrera erakutsi du proposamen berrien aurrean; besteak beste, gaixotasun metaboliko batek eragindako adin txikikoaren familiak egindako proposamena aipa dezakegu, jantoki zerbitzua erabiltzeko aukera aitortzeko eskatu baitzuen, baina etxean bertan prestatutako bazkaria jango zuen adin txikikoak.\nBekei eta bestelako laguntzei dagokienez, aurreko urteetako arrazoi berberak agertu dira kexetan: administrazioaren atzerapena eskaerak ebaztean, atzerapenak aitortutako zenbatekoen abonuetan, laguntzen oinarri arautzaileen edukiarekin berarekin desadostasunak eta abar. Halere, kontu horien gaineko kexek jarraitzen duten arren, hobekuntza hauteman da aurreko urteetako egoerarekin alderatuta. Horrenbestez, azken hilabeteotan ikusi ditugun ahalegina eta prestasun ona ez alboratzera bultzatu nahi ditugu hezkuntzako arduradunak. Prestasun on horren erakusgarri gisa, adierazgarria izan daiteke sexua eta izena aldatu dituen eskatzaile batek abiarazitako kexa aipatzea, aplikazio informatikoak ez baitzuen aukera hori ahalbidetzen. Erakunde honen esku-hartzearen ondoren, arazoa azkar batean konpondu da.\nAmaitzeko, ez dugu balorazioei buruzko atal hau itxi nahi 2015ean familia batzuek helarazi diguten kexa kopuru adierazgarria aipatu gabe. Kexa horietan, hainbat arrazoiren gaineko kezka adierazi digute familia horiek, eta, gure ustean, azken batean, ikasleen eskubideen eta betebeharren gainean dagoen sentsibilitatea erakutsi dute.\nHorien artean, zoritxarrez ohiko bihurtu direnak aipatu behar ditugu, hau da, eskolako bizikidetzari buruzkoak. Baina, oraingo honetan, ikasleen ebaluazioari buruzkoak gaineratu zaizkie aurreko horiei (izapidetutako kasuetako bat islatu dugu kexei buruzko atalean), bai eta beste batzuk ere, zeintzuetan irakasle batzuen jokaerarengatiko ezinegona eta kezka erakutsi baitiguten guraso batzuek.\nHonakoa da kexa horiek guztiak izapidetzetik ondorioztatu duguna: kasu horietan guztietan hezkuntza ikuskaritzaren esku-hartzeak hartzen duen garrantzia, askotan giltzarri izaten baita familiek behar bezala artatu dituztela sentitu dezaten eta hezkuntza administrazioaz fidatu daitezen.\nIzapidetu ditugun kasu askotan dugun eskarmentuak, ordea, zera adierazi digu, hezkuntza ikuskaritzak, eta, ondorioz, hezkuntza administrazioak oro har, ez dutela familiengan sentsazio hori sorraraztea lortu. Horregatik, erakunde honek berretsi egin nahi du helburu ukaezina izan behar duela horrek hezkuntzako arduradunentzat, eta familiekiko komunikazio lanean jarraitzera bultzatu nahi ditugu, euren seme-alabek, ikasleak diren heinean, aitortuta dituzten eskubideak urratu izan ahal diren une hain delikatuetan.


Axl Rose - Wikipedia, entziklopedia askea.\nAxl Rose —jaiotzez, William Bruce Rose, Junior, gero William Bruce Bailey— (Lafayette, Indiana, Ameriketako Estatu Batuak, 1962ko otsailaren 6a) ingelesezko abeslaria eta musikagilea da. Ezaguna da Guns N' Roses taldearen abeslaria delako. Arrakasta handia eduki zuen 1980ko hamarkadaren bukaeran eta 1990ekoaren hasieran. 1993an Guns N' Roseseko kideak sakabanatu ziren, baina Rosek taldea berritu eta, 2008an, Chinese Democracy albuma kaleratu zuen.\nLafayette (Indiana), 1962ko otsailaren 6a (59 urte)\nErin Everly (en) (1990eko apirilaren 28a - 1991ko urtarrila)\nabeslaria, musikaria, egile abeslaria, piano-jotzailea, gitarra-jotzailea eta aktibista\nAxlek gorespen asko jaso ditu bere ahotsagatik, ikuskizuna emateko talentuagatik eta konpositore-lanengatik. Hainbat hedabidek garai guztietako abeslaririk onenetakotzat jotzen dute. "Garai guztietako 100 abeslaririk onenak" zerrendan 64. postua dauka. Rolling Stonen arabera, 3. postua dauka metal-alorreko abeslarien artean. Hit Paraderrek 11. postua eman dio garai guztietako abeslari onenen zerrendan; Kerrang Magazin-ek, Roadrunner Recordsek eta NMEk ere goi postuetan izan zuten musikaren sailkapenean eta Music Radarrek, berriz, 1goan jarri zuen 100 abeslari nagusien sailkapenean. Era berean, bere konposaketa lanek ere aintzatespen ugari jaso dute.\n2.2 1987-1993: mundu osoko arrakasta\n2.3 1994-Gaur egun: etenaldia, bira eta Chinese Democracy\n2.4 Bizitza pertsonala\n2.4.2 Etxean bertan izandako bortizkeria kasuak\n2.4.3 Osasun gaiak\n3.1 Hollywood Roseekin\n3.2 Guns N' Rosesekin\nHaurtzaroa eta nerabezaroaAldatu\nAxl Lafayetten (Indiana) jaio zen. 16 urteko Sharon eta 20ko William Bruce Rosen semerik zaharrena da. Bi urte besterik ez zituenean, aitak bakarrik utzi zituen bai familia eta bai bera. Urte batzuk geroago, ama berriro ezkondu zen beste gizon batekin, Stephen L. Bailey-rekin, eta William Bruce Bailey izena hartu zuen. Bi anaia-arreba ditu: arreba txikiagoa, Amy, eta anaiordea, Stuart. 17 urte arte Bailey bere aita zena uste zuen. Ez zuen inoiz ezagutu, aita biologikoa Illinoisen 1984an erail zuten.\nBailey familia oso fededuna zen, eta Rose eta bere familia eliza mendekostear batera joan ohi ziren, astean hiruzpalau aldiz. Rosek bere hezkuntza eta heziketa zapalgarritzat deskribatzen zuen. Honela esan zuen:\n« Ez zidaten musika entzuten uzten, ez zidaten emakumeak ezagutzen uzten, dena gaizki zegoen »\nHaurtzaro gogorra, 1992an, jazotako bizipenetara itzultzeko egindako terapiaren ostean, baieztatu zuen 2 urte zituenean aitak bortxatu egin zuela. Aitaordeak anaia eta bera jotzen zituela eta arreba bortxatzen zuela aitortu zuen.\nRose oso goiz hasi zen abesten. Bost urte besterik ez zituen elizako koroan kantatu zuenean eta zerbitzuetan ere abestu ohi zuen bere anai-arrebekin, "Bailey Hirukotea" izenez.\nJefferson High Scoolen ikasi zuen, bertako koroan ere abestu eta pianoa jotzen ikasi zuelarik. 17 urterekin, Barbara Soledad Techera De Los Santosekin elkartu zen; baritonoa zenez, Rosek bere ahotsa garatu zuen. Ahots ezberdinak egiten ikasi zuen, koroan abesterako garaian irakaslea nahasteko. Denbora pasa ahala, talde bat sortu zuen lagunekin, horietako bat Jeff Isbell zen, geroago Izzy Stradlin izenez ezagutuko dena.\n17 urte arte ez zuen jakin zein zen bere aita biologikoa eta bere jatorrizko abizena hartu zuen berriro. Hala ere, W. Rose izenez emango da aditzera, aita biologikoaren deitura ere ez baitu partekatu nahi. Taldean murgilduta, lagunek Axl Rose izena iradoki zioten (Hainbat urte geroago, Geffen Recordsekin kontratua sinatu aurretik, 1986ko martxoan, legalki aldatu zuen bere izena eta W. Axl Rose bihurtu zen).\nBenetako familiaren jatorria ezagutu ondoren, Lafayetteko gaizkile gazte batean bilakatu zen eta 22 aldiz atxilotu zuten intoxikazio publiko edo lapurketengatik. Psikiatra batek, Rosen portaeren jatorria psikosia zela adierazi zuen eta, Lafayetteko goi karguek gaizkiletzat salatuko zutela mehatxatu ondoren, Los Angelesera (Kalifornia) joan zen bizitzera, 1982ko abenduan.\n1983-1986: lehenengo urteakAldatu\nLos Angelesa iritsi bezain laster, Rapidfire taldean sartu zen eta lau abestiko demoa grabatu zuen 1983an.\nTaldea desagertu ondoren, L.A. Guns taldean batu zen, baina berehala, Hollywood Rose sortu zuen haurtzaroko lagun Izzy Stradlinekin. Azken hori Los Angelesa joan zen 1980an.\n1984ko urtarrilean, bost kantako demoa grabatu zuten, honako abestiekin: "Anything Goes", "Rocker", "Shadow of Your Love" et "Reckless Life". Salmentan jarri ziren 2004an The Roots of Guns N' Roses izenpean.\nBitartean, Hollywoodeko musika antzokietan zirrara eragiten saiatu zen Axl. Hainbat lan egin zituen, horietako bat Tower Records, Sunset Boulevarden, egindako kudeatzaile lanak. Axlek eta Stradlinek zigarroak erretzen zituzten UCLAko zientza ikerketa baterako, zortzi dolar irabazten zituzten orduko.\n1985eko martxoan, Rose eta bere taldekide ohiak, Tracii Gunsek, Guns N' Roses taldearen sorrera sinatu zuten: Hollywood Rose eta L.A. Guns taldearen elkarketaren bidez. Ekainean, hainbat aldaketa egin ostean, honela gelditu zen taldearen banaketa: Axl Rose, Slash gitarra, Izzy Stradlin gitarra erritmikoa, Duff McKagan baxua eta Steven Adlerbateria. "The Troubadour", Hollywooden, jo zuten estreinakoz eta ondoren, "LA Club" zirkuituan jo zuten. Denborarekin, hainbat disketxeren atentzioa deitu zuen taldeak eta, azkenean, Geffen Recordsekin sinatu zuten 1986ko martxoan. Hurrengo abenduan, lau abestiko EPa argitaratu zuten "Live ?!*@ Like a Suicide" Geffen Records UZI Suiciden bidez.\n1987-1993: mundu osoko arrakastaAldatu\n1987ko uztailean, Guns N' Rosesek euren estreinako albuma kaleratu zuten, Appetite for Destruction izenpean. Kritika goraipagarri ugari jaso arren, 500.000 ale besterik ez ziren saldu lehen urtean.\nHala ere, 1988ko abuztuan eta hurrengo urteko otsailean, taldeak egindako esfortzu eta "Sweet Child o' Mine" (ordura arte Axlen neska zen Erin Everlyren omez sortutako abestia) singleek lortutako arrakasta komertzialaren ondoren, lehenengo postua lortu zuten AEBetako zerrendetan. Gaur egun arte, 20 milioi kopia baino gehiago saldu ditu mundu mailan Appetite for Destructionek. Horietatik 18 Estatu Batuetan soilik, horregatik, garai guztietako debut albumik salduena da.\n1988ko abuztuan taldearen aurkezpenean, Monsters of Rock festibalean (Donington Park, Ingalaterra) bi jarraitzaile hil ziren zapalduta. Izan ere, "It's So Easy" abestiarekin, bertan zeuden 107.000 pertsona erotuta dantzan hasi ziren. Hori gertatu aurretik, hango zurrunbilo nahasia ikusirik, Axlek behin baino gehiagotan geldiarazi zuen ikuskizuna ikusleei lasaitzeko eskatuz, baina, tamalez, ez zuen egoera baretzea lortu. Hurrengo urtean ez zen jaialdi hori ospatu. Hortik aurrera, jende ugari zegoen kontzertuetan, Rosek jarraitzaile gatazkatsuei zuzenean hitz egiten zien eta segurtasunekoei ere iradokizunak ematen saiatzen zen.\n1988ko azaroan, Guns N' Roses-ek behin-behineko albuma kaleratu zuen: G N' R Lies. Bost milioi kopia baino gehiago saldu zituen AEBetan. Lan honekin taldea eta, batez ere Axl, salatu zituzten jokabide arrazista eta homofobikoa sustatzeagatik. "One in a Million" abestiak "beltzak" (ingelesez: niggers) bere bidetik urruntzeko eta "maritxuek" (ingelesez: faggots) gaixotasun batzuk zabal ditzaketela aldarrikatzen zuen. Gatazka ugari izan ziren, Axlek zera esan zuen bere irain arrazista azaltzeko:\n« "Bizitzan arazoa den norbait deskribatzen du. "Beltz" hitzak ez du zertan pertsona beltza adierazten" »\nHala eta guztiz ere, 1992an onartu zuen irain gisa erabili zuela koloredunen aurka.\n« Gogaituta nengoen pertsona beltz batzuengatik, lapurtu egin nahi zidaten. Jende beltz hori iraindu nahi nuen bereziki. Ez nuen erabili arrazakeria laguntzeko »\nHomofobiaren salaketari erantzunez, heterosexualitatearen aldekoa zela adierazi zuen. Bizipen txarrak igaro zituela gaztaroan eta, haurtzaroan, homosexual bat eta bere aita biologikoa bera bortxatzen saiatu zirela.\nAppetite for Destruction eta G N' R Liesekin lortutako arrakastarekin, rock musikako abeslaririk txalotuenetakoa bilakatu zen. Rolling Stonen portadan bakarrik agertu zen 89ko abuztuan. Bere ospea hain handia zen non aldizkaria ados izan zen Rosen baldintzak jarraitzeko: elkarrizketa egingo ziona Del James izango zen eta argazkilaria, berriz, Robert John, biak haren lagun onak. Hurrengo urtean, MTVko Kurt Loder aurkezleak honela deskribatu zuen Axl:\n« Agian, gaur egungo hard rock abeslaririk onena eta, zalantzarik gabe, karismadunena dugu »\n1990eko hamarkadaren hasieran, Guns N' Roses estudioetara itzuli zen Appetite for Destructioni jarraipena emango zion album luzea grabatzera. Hasierako saioak ez ziren oso emankorrak izan Steven Adlerrek drogen aurkako etengabeko gatazkan murgilduta baitzegoen. Zenbait saio bertan behera utzi behar eta beste asko alferrikakoak izan ziren. Azkenean, Adler taldetik bota eta The Cult taldekoa zen Matt Sorumek ordezkatu zuen. Axlek behin eta berriz eskatu ostean, Dizzy Reed teklista ere batu zitzaien. 1991ko maiatzean, Alan Niven managerra kaleratu zuten eta, haren ordez, Doug Goldstein hartu zuten.\n1991ko maiatzean, albuma kaleratu gabe izan arren, taldea Use Your Illusion Tourrean murgildu zen bi urte eta erdiz. Bira horretan irabazi esanguratsuak lortu zituzten, baina istripu eta gatazka ugari ere bai. Axlek kritika asko jaso zuen ikuskizunetara berandu iristen zelako. Gatazka aipatuenetariko bat Riverporteko Anfiteatroan (Sant Louis inguruan) gertatu zen 1991ko uztailean. Abeslariak jendetzaren gainera jauzi egin zuen, debekatuta egon arren, ikusleetako batek zuen kamara kentzeko. xedean. Aparailua bereganatzea lortu zuen, baina ezin izan zuen 2.500 zaleen haserrea baretu eta 200.000 dolarreko kalteak eragin zituzten.\nUrte bereko irailean, nahikoa material zutenean bi diskorako, Guns N' Rosesek "Use Your Illusion I" eta "Use Your Illusion II" kaleratu zuen. Estatu Batuetako zerrendetan lehenengo eta bigarren postua lortu zuten, inoiz beste edozein taldek lortu ez zuena. Edonola ere, Axl eta taldekideen arteko harremana gero eta tirabiratsuagoa zen. Izzy Stradlinek, bere haurtzaroko lagunak, bat-batean utzi zuen taldea azaroan. Bere lekua Kill For Thrills taldeko Clarkek hartu zuen. Taldea utzi eta gero, Stradlinek gatazka eta zailtasunak Guns N' Roses taldearen eguneroko bizitzaren zati bihurtu zirela esan zuen. Axl beti liskarretan ibili ohi zen, beti berandu... Onartezina zen egoera (Ingelesez)http://www.youtube.com/watch?v=CLLnw_VcEPU</ref>.\nRockstar Gamesek sortutako "Grand Theft Auto San Andreas" bideo-jokoan bere ahotsa erabili zen K-DST irratiko DJa izateko.\n1994-Gaur egun: etenaldia, bira eta Chinese DemocracyAldatu\nAxl Rose 2007an, Guadalajaran\nAxl Rose 2007an\nAxl Rose 2012an, Nottinghamen\n1994ko ekainean, taldekideei azalpenik eman eta deus esan gabe, Rosek Gilby Clarke kaleratu zuen. Abeslariaren eta Slashen arteko tentsioak eztanda egin zuen, gitarra erritmikoa konturatu zenean Axlek bere gaztaroko lagun zen Paul "Erraldoi" Tobias kontratatu zuela Clarkeren tokia har zezan. Azkenean, Slashek Guns N' Roses utzi zuen 1996ko urrian.\n1997ko ekainean, Matt Sorum kaleratua izan zen eta, abuztuan, Duff McKaganek utzi egin zuen. Beraz, Use Your Illusionerako taldekide Rose eta Dizzy Reed geratu ziren.\nGuns N' Rosesen oreka galdu zenez, Rosek agerpen publikoak egiteari utzi zion. Nahiz eta urte batzuetan emanaldi edo material berririk ez egin, taldea ez zen ofizialki apurtu. Axlek, botatakoak edo joandakoak ordezkatzeko taldekideak bilatzen jarraitu zuen. 1990ko hamarkadaren amaieran, bakartitzat hartu zuten, oso gutxitan egiten baitzituen agerpenak eta denbora gehiena Malibuko bere luxuzko etxean igarotzen baitzuen. Zenbait hedabidek "rockeko Howard Hughes" edota "rockeko ermitau onena" izena eman zion. Esan ohi da gau gehienak taldekide berriekin entseatzen eta kantugintzan igarotzen zituela, hots, euren album berrian lanean, Chinese Democracy izenaz ezaguna.\n2001eko urtarrilean, Rose berriro agertu zen Rock in Rio 3n, Guns N' Rosesen alineazio berriarekin. Honako hauek ziren taldekideak: Buckethead eta Robin Finck (gitarrista nagusiak), Paul Tobias (gitarrista erritmikoa), Tommy Stinson (baxu jotzailea), Bryan "Garun" Mantia (bateria jotzailea) eta Dizzy Reed eta Chris Pitman (teklistak).\nHurrengo urtean, taldeak -Tobias Richard Fortusek ordezkatua- Europa, Asia eta Ipar Amerikako birari ekin zion. Oso kritikatua izan zen ezusteko agerraldia egin zuten MTV Awardsen.\nAzaroan, istilu handiak eragin zituen Vancouverreko General Motors Placen aurrez antolatutako kontzertu batera azaldu ez zenean. Antolatzaileek emanaldia ezeztatu zela esatean, 100.000 dolarreko kalteak eragin zituzten iskanbilak hasi ziren.\nRosek bigarren aldiz egin zuen alde bizitza publikotik. 2004an, Slash eta Duff McKagan taldekide ohiekin bildu zen Geffen Recordsen aurkako demanda babesteko. Zoritxarrez, saiakerak ez zuen ezertarako balio, Geffen Records k bere nahia lortuta baitzuen: "Greatest Hits" abesti bilduma kaleratuta zegoen, jada. Urte hartan bertan, "Grand Theft Auto: San Andreas" bideo-jokoan ahotsa jarri zion Tommy "Amesgaizto" Smithi, K-DST The Dust rock klasikoko irratiaren DJari, hain zuzen ere.\n2006an, Buckethead eta Bryan Mantia Ron "Bumblefoot" Thal eta Frank Ferrerek ordezkatuak izan ziren eta Guns N' Rosesek Europa eta Ipar Amerikan egin zuten bira. Taldekide ohia zen Izzy Stradlinek hainbat emanaldi egin zituen gonbidatu gisa.\nAbenduan, Rosek eskutitz publiko bat idatzi zuen jarraitzaileentzat. Bertan azaldu zituen Chinese Democracy albuma ordurako kaleratu gabe egotearen arrazoiak. Adierazi zuen 2007ko martxoaren 6a zela diska hori argitaratzeko egun aproposa. Hala eta guztiz ere, albuma ez zen agertu. 2007an, Guns N' Rosesek udako bira egin zuen Mexiko, Australia, Zeelanda Berria eta Japonian. Rosek bere aspaldiko lagun baten albumean parte hartu zuen. Sebastian Bachen "Angel Down" diskan duetoa egin zuen Aerosmithen "Back in the Saddle" kantan eta baita azpiko ahotsa egin ere "(Love is) a Bitchslap" eta "Stuck Inside" abestietan. Azkeneko horren idazleetako bat izan zen.\n2008ko azaroaren 23an, euren azken albuma baino 15 urte geroago, Guns N' Rosesek Chinese Democracy Exclusively kaleratu zuen Best Buy elektronika dendaren bidez. Rosek ez zuen diskaren promoziorik egin. Abenduan, bi hilabete zeramatzan, gutxienez, galduta. Ez zuen ez telefono deirik ez grabazio eskakizunik erantzuten. Azkenean, abenduaren 11n, Rosek taldearen bi eztabaida forotan apurtu zuen bere isiltasuna galdera batzuei erantzuten. Elkarrizketa batean album berriaren kaleratzearekin ez zuela behar adina laguntza jaso Interscope Recodsengandik baieztatu zuen.\n2009ko abenduan, Guns N' Rosesek -Robin Finck Dj Ashbak ordezkatua- Asian bira bat egin zuen. Jarraian, 2010ean, Ameriketan, Europan eta Australian egin zuten. Urrian, Duff McKaganek ezusteko agerraldia egin zuen taldeak Londreseko The O2 Arenan jotzen zuen bitartean.\n2011ko urrian, Ameriketako bira hasi aurretik (AEBtan bost urteetan egin zuten lehena kontuan hartuta), Guns N' Roses Rock in Rio 4ren buru izan zen. Abenduan, aditzera eman zen taldearen hasierako lerrokatzeak Rock and Roll Hall of Famen parte hartuko zuela 2012an, euren lehen urte aproposena. Rosek bere jarraitzaileak eskertu zituen Twitter bidez, zera esanez: "hau gure garaipena da". Hala ere, hiru egun lehenago idatzitako eskutitzean joango zela adierazi arren, apirilean ez zen zeremoniara joan.\n1982 erdialdean, Rose Lafayetteko Gina Silerrekin hasi zen ateratzen. Los Angelesera, Kalifornia, joan zen bizitzera neskarekin urte horretako abenduan. Silerren arabera, bikotea ezkontzekotan izan zen "bederatzi aldiz edo"; azkenean, 1985ean banandu egin ziren. 1991an, Silerrek euren erlazioa ezegonkorra zela esan zuen. Ojiba nuklearra egongelan jarri eta mailu batekin kolpekatzearen pareko azaltzen zuen abeslariarekin izandako esperientzia.\n1986 hasieran, Erin Everly, Everly Brothers taldeko Donen alaba, modeloarekin ateratzen hasi zen. "Sweet Child o' Mine" abestia idatzi zion eta horren bideoklipean agertu zen. Rose eta Everly 1990eko apirilaren 28an ezkondu ziren Las Vegasen. Handik denbora batera, neskak aldarrikatu zuen ezkontzaren aurreko egunean Rose bere etxean azaldu zela, pistola kotxean, hurrengo egunean berekin ezkondu ezean bertan hilko zuela mehatxatuz. Hilabete baino gutxiagoren ostean, Rosek dibortzioa sinatu zuen (bera izan zen lehena). Bikotea adiskidetu egin zen gerora, Everly haurdun geratu zenean, baina 1990eko urrian, haurra galdu zuen. Rose ikaragarri tristetu zen, familia bat osatu nahi baitzuen. Everlyk Rose utzi zuen azaroan eta ezkontza baliogabetu zuten urtarrilean. Badirudi urte osoa igaro zuela abeslariak neskarekin harremana mantendu nahian, loreak, gutunak, txoriak kaiolan... bidaliz.\n1991 erdialdean, oso ondo ikusitako emakume batekin hasi zuen erlazioa: Stephanie Seymour modeloarekin. Ateratzen ari zirela, Seymour "Don't Cry" eta "November Rain" abestien bideoklipetan azaldu zen. Neskaren seme gazte, Dylanekin, ederto moldatu zen. Aita ona izaten saiatu zen, umeak eredu ontzat har zezan; inoiz ez zuen ondorengorik izan. Rose eta Seymour 1993ko otsailean komprometitu ziren, baina hiru aste geroago banandu ziren.\nEtxean bertan izandako bortizkeria kasuakAldatu\n1993ko abuztuan, demanda bat aurkeztu zuen Seymourren aurka, 1992ko gabonetako festan euren Malibuko etxean jo eta ostikoak eman zizkiola adieraziz. Gerora demanda kendu bazuen ere, 100.000 dolarreko balioa zuten oparitutako bitxiak bueltatzera ukatu ziola ere esan zuen. Kontatu zuenez, belarrondokoa eta ukabilkada eman ostean, eskaileretatik behera bultza egin zion Rosek. Neskak onartu zuen defentsa modura barrabiletatik heldu ziola.\nSeymourren kasuan deitua izan eta gero, Everlyk bere demanda propioa jarri zuen 1994ko martxoan. Fisikoki eta emozionalki eraso izana eta sexualki oldartu izana leporatu zion. Everlyk aditzera eman zuen lau urte eta erdi iraun zuen erlazioan, palizak ohikoak zirela eta, batzuetan, ospitaleratu behar izan zutela.\nKasuek iraun zuten bitartean, Siler ere hedabideetan azaldu zen abusuak jasan zituela aldarrikatuz. Rose "jator eta maitagarria" eta "oldarkor eta irrazional" gisa deskribatzen zuen. Abeslari amerikarrak abokatuei adierazi zien Everlyren kasuarekin amaitzeko, 1.000.000 dolar baino gehiagoko akordioa onartzen zuela. Seymourren kasuak luzaroago jarraitu zuen. Behin puntu batera iritsita, Rosek, bi semeen aurrean kokaina erre zuela bere etxean baieztatu ondoren, urruntze agindua eskatu zuen emakumearen aurka. Azkenean, kasua konpondu zuten, abeslariak 400.000 dolarreko kalteordaina ordaintzea onartu zuenean.\nRosen nerabezaroaren amaieran, psikiatra batek ondorioztatu zuen bere delinkuente portaera psikosiarengatik zela. Gainera, gaztearen IQ altua adierazi zuen. 26 urterekin, desoreka bipolarra zuela detektatu zioten. Litioa hartzeko agindu zioten desorekari aurre egiteko, baina aldarrikatu zuen ez ziola efekturik egiten eta gai zela bere aldartea kontrolatzeko. Hurrengo elkarrizketa batean, honako hau esan zuen bere diagnostikoari buruz:\n« "Klinika batera joan nintzen, nire umorea menperatzen lagunduko zidatela pentsatuz. Egin nuen gauza bakarra 500 test galderei erantzutea izan zen -badakizue, puntutxo beltzetan markatuz- Bat-batean, maniako-deprimigarria nintzela esan zidaten. 'Jar diezaiogun Axli botika'. Bueno, botikak ez dit laguntzen estresa kentzen. Laguntzen didan gauza bakarra jendea nire ingurutik bidaltzen da, medikatua nagoela imaginatzen dutelako". »\nUstel irudia eman arren, Guns N' Rosesek adierazi zuen euren apogeoan Rosek drogak hartzeari utzi ziola taldeak arrakasta lortu zuenean. Hala ere, ez zien uko egin legeztatu gabeko substantziak hartzeari, honela indartzen zuen bere jokaera:\n« "Konstituzio fisiko ezberdina du eta beste pentsatzeko era bat dut drogen inguruan, Hollywooden beste inork ez duena. Izan ere, ez diot drogak kontsumitzeari uko egiten, bai baitakit ez dela ohitura bihurtuko, ez dut hala bihurtzen onartuko". 1990 hasieran, deboziozkohomeopatia botikaren sinesdun egin zen eta erregularki hasi zen iraganeko bizitza gogoratzeko terapiara joaten. Bere txikitako bizipenak konpartitu zituen. Txikitan aita biologikoak sexualki bortxatzen zuen eta horrekin ondorioztatu du haren erruz utzi ziola hazteari bi urterekin, esanez "Axl Roseri ohikuka ari den bi urteko umea deitzen diotenean zuzen daude". »\nArgitalpena: 1983 y 2004\nDiskaetxea: Deadline Music\nEkoizlea: Chris Weber\nGuns N' RosesekinAldatu\nDiskaetxea: UZI Suicide\nEkoizlea: Guns N' Roses\nDiskaetxea: Geffen Records\nEkoizlea: Mike Clink\nEkoizlea: Guns N' Roses y Mike Clink\nEkoizlea N' Roses y Mike Clink\nEkoizlea: Guns N' Roses, Mike Clink y Jim Mitchell\nEkoizlea: Del James\nEkoizlea: Bill Levenson\nEkoizlea: Axl Rose, Caram Costanzo\nAbestiaren izena: The Decline of Western Civilization Part II: The Metal Years\nKantaren jaurtiketa: 1988\nKolaborazioa: Banda sonora\nAbestiaren izena: The End of the Innocence\nKantaren jaurtiketa: 1989\nKolaborazioa: Steve Jones\nAbestiaren izena: Fire and Gasoline\nKolaborazioa: Michael Monroe\nAbestiaren izena: Not Fakin' It\nKolaborazioa: Gilby Clarke\nAbestiaren izena: Pawnshop Guitar\nKantaren jaurtiketa: 1994\nKolaborazioa: Don Henley\nAbestiaren izena: Actual Miles: Henley's Greatest Hits\nKantaren jaurtiketa: 1995\nKolaborazioa: The Outpatience\nAbestiaren izena: Anxious Disease\nKantaren jaurtiketa: 1996\nKolaborazioa: Alice Cooper\nAbestiaren izena: The Life and Crimes of Alice Cooper\nKantaren jaurtiketa: 1999\nKolaborazioa: Sebastian Bach\nAbestiaren izena: Angel Down\nKantaren jaurtiketa: 2007\n1985 Reckless Road\n1986 Hell Tour\n1987 Appetite for Destruction Tour\n1988 Appetite for Destruction Tour\n1989 Appetite for Destruction Tour\n1991 Use Your Illusion Tour/Metallica Stadium Tour\n1993 Use Your Illusion Tour/Skyn N' Bones\n2001 Chinese Democracy World Tour\n2002 Chinese Democracy World Tour\n2003 Chinese Democracy World Tour\n2004 Chinese Democracy World Tour\n2007 Chinese Democracy World Tour\n2009 Chinese Democracy World Tour\n2011 Chinese Democracy World Tour\n2012 Chinese Democracy World Tour /Up Close And Personal\n2012 Appetite For Democracy Tour\n1987: It's So Easy\n1991: Mr. Brownstone\n↑ a b (Gaztelaniaz)http://gunsnrosesmonoxide.wordpress.com/grupo/axl-rose/3%C2%BA-biografia-axl-rose/\nWikimedia Commonsen badira fitxategi gehiago, gai hau dutenak: Axl Rose\nAzken aldaketa 13 otsaila 2021(e)an, 09:12(e)tan


Bigorexia : Zer da?\nBigorexia, alderantzizko anorexia o giharretako dismorfia, norebere irudiarekiko distortsioan oinarritzen dan arazo bat da.\nGaixotasun hau gitxika gitxika hasten da eta gero eta larriago bihurtzen da. Gaixoa gimnasiora joaten hasten da argal eta ahul ikusten daualako bere burua eta kirola egin nahi daualako. Urte bateko epean, beharrizan hori obsesio bihurtu daiteke eta egunero joateko beharra somatu leike, orduan bigorexiarekin egiten dogu topo.\nAnorexia eta bulimia daben gaixoek ez bezala, bigorexia dabenek, euren gorputza ez dabe lodi ikusten, argalegi baino. Horrek, ariketa fisikoa egitera bultzatzen dauz, egun osoa kirol egiten pasatzeko muturreraino. Gainera, ahultasun sentsazio etengabea daukie, ispilura begiratzeagaz obsesionatuta dagoz eta gihartsu egoteko edozer gauza hartzeko pres dagoz: ez dabe dieta orekaturik egiten eta anabolikoak, esteroideak, bitaminak, dieta gehigarriak... hartzen dabez.\nNahiz eta gihar gehiegi izan, bigorexia daben gaixoek euren burua argal eta ahul ikusten dabe. Gihartuta ez egotearen sentsazio horri euren bizitzaren ardatza bihurtuko da eta edozer gauza egiteko gai izango dira nahi daben besteko gihartsu egotearren. Obsesio horrek gizartetik isolatzen dabezan praktiketara eroango dauz, gihartsu egotea helburu bakarra bihurtuko dalarik.\nBigorexia daben gaixoek euren artean gihar kantitateagatik lehiatzeko joera izaten dabe.\nGaitz hau, anorexia eta bulimia ez bezala, gehiago emoten da gizonezkoen artean, indartsu izateko presio handiagoa izaten dabelako. Gainera, substantzia kimiko gehiegi hartzearen ondorioz, anorexiak berak baino heriotz gehiago sortzen dauz.


Igande honetan San Juan bezperako soka-dantza Iruñean — dantzan.eus\nHemen zaude: Hasiera › Komunitatea › Duguna - Iruñeko dantzariak › Igande honetan San Juan bezperako soka-dantza Iruñean\nIgande honetan San Juan bezperako soka-dantza Iruñean\nSan Blas egunean egin genuen soka-dantzaren kronikan aurreratu bezala, San Juan bezperan neskek ateratako soka-dantzaren txanda izanen da. Finean, Otsailean egindako dantza bera izanen da, baina oraingoan, neskek eramanen dute dantzaren pizua eta ardura.\nArratsaldeko 7:30etan eginen dugu, Errotxapeako zubiaren ondoko belardian.\nArriasko plaza eta Errotxapeako maiordomoen dantzak\nJose María Jimeno Jurioren, Joxemiel Bidadorren, Mikel Aranbururen eta Iruñeko Fray Joaquín-en testuei erreparatuz, besteak beste, ezaguna da Errotxapeako Arriasko plaza ohiak dantzarekin zuen lotura. Bertan hasten zuten auzoko maiordomoek festetako dantzaldia XIX. mende amaierara arte. Egun, Arriasko plaza desagertua da, baina zegoen tokitik gertu-gertu dantzatu nahi izan dugu guk ere!\nSan Blas eguneko soka-dantzarekiko alde bakarra izanen du San Juan bezperako honek, dantzan hasi aitzin, neskek abestuko duten kantua. Euskal Herriko hainbat zokotan, San Juan bezperean kantatzen diren kopla ezberdinekin atondua:\nnekez etorri, bizkor joan\narraultz pare bat kolkuan,\nbeste pare bat altzuan.\nZapo ta sugeak erre!\narto ta gariak, gorde!\nBihar dala San Juan\nGu hemen dantza gaitian\nSan Juanen bezpera\nOgi ta ardoa etxera\nPlaza hontako neska gaztiak\nEgunian ta gauian\nizarra argi denian.\nSan Juanen pozian\nGure soroan lapurrik ez,\nBaldin badaude erre bitez!\nOna guztiak barnera\nGaitza guztiak kanpora


Urr 10 12:09 Deustualdea (Bilbo): Bihar hasiko dira San Sebastian klinika eraisten 60 urtez Deustun kokatuta egon den Dr. Vicente San Sebastián klinikako eraikinaren eraispena bihar (urriak 11) 11:00etan abiaraziko dute. IMQk jakinarazi duenez, “hainbat aste” iraungo dute eraispen lanek.\nIMQ eta Jauregizar enpresetako arduradun nagusiek klinikaren eraispen lanen berri eta bere lekuan eraikitzekoak diren etxebizitzen berri emango dute bihar. 2016. urterako espero dute lanak bukatuta izatea.\nErreportajea: Klinika zahar-berria\n| deustu, dr. vicente san sebastián, eraisketa, eraispen, klinika, uncategorized\n| ( Komentarioak ) Api 30 12:43 Deustualdea (Bilbo): Euskadiko klinika handiena inauguratu dute Botika Zaharrean Lehen asteburua eman dute Botika Zaharreko IMQ klinika berrian bai langile bai gaixo zein berauen senideek. Bi urtetan eraiki den 9.000 metro koadroko klinikak -Carlos Ferrater eta Alfonso Casares arkitektoen proiektua-, 85 miloi euroko kostua izan du osotara. IMQren arabera azken belaunaldiko ekipamendu mediko-kirurgikoa eta baliabiderik aurreratuenak jarri ditu bertan. Apirilaren 26an, IMQ Zorrotzaurre klinika, Euskadiko klinika pribaturik handiena, inauguratu du. Bi urtetan eraiki den zentro honek ondo sinbolizatzen du IMQk Bilbo berriaren garapenari egindako ekarpena eta IMQk Euskal Herrian osasunaren eta medikuntzaren alde egiten duen apustua. Eraikina Carlos Ferrater eta Alfonso Casares arkitekto ospetsuek diseinatu dute, Bilboko Katsura arkitektura-estudioaren lankidetzarekin.\nIMQ Zorrotzaurre klinikak berrikuntza funtzionalak, teknologikoak eta asistentzialak ditu. Hori dela eta, Euskadiko osasun-eskaintza pribatuan erreferentziako zentroa izango da. Klinikan paziente guztiei zerbitzu integrala, espezializatua eta kalitatezkoa eskaini nahi zaie. Klinikak zerbitzuen zorroan medikuntza eta kirurgia espezialitate guztiak biltzen ditu. Azken belaunaldiko bitarteko diagnostiko eta terapeutikoak daude, hala nola erresonantzia magnetiko irekia eta itxia, OTA 16 eta OTA 64, eta PET-OTA; ZIU (irekita egongo da urteko 365 egunetan, 24 orduz), larrialdi-zerbitzua, ama-haurren arloa (haurdunei erosotasun albait handiena eskaintzeko ekipatuta dago) eta Onkologia Unitatea, besteak beste.\nKlinikaren indarguneetako bat Onkologia Unitatea da, Teknon Onkologia Institutuaren lankidetza duena. 1.300 m2 inguru hartzen ditu. Klinikak oinarrizko arreta eskaintzen du minbiziaren diagnostikoan eta tratamenduan, azken belaunaldiko ekipamenduarekin, hala nola PET-OTA, gamma-kamera, OTA bidezko simulazioa eta azeleragailu lineala, zelula kartzinogenoak irradiatzeko mikrouhin teknologia erabiltzen duena. Horrez gain, eguneko ospitale onkologikoa dago, eta bertan 11 areto pribatu daude kimioterapia-tratamenduetarako, eta onkologian espezializatutako ospitalizazio-arloa bakarkako gelekin.\nMedikuntza-teknologiaren alde egindako apustua puntako beste ekipo batzuekin osatzen da: batetik, Da Vinci robota azken belaunaldiko robot-plataforma da eta kirurgia konplexu eta oso delikatuak egiteko gai da gorputzean inbasio minimoa eginda eta zehaztasun handiagoarekin; bestetik, erresonantzia magnetiko irekiko Hitachi ekipoa, pazienteek proba egitean klaustrofobia sentipena izan ez dezaten. Azken hori nazioan erabiltzen den mota horretako lehenengoa da, eta Europako bakarrenetakoa.\nIMQ Zorrotzaurre klinika abian jarrita, IMQk urrats esanguratsua eman du unitate, espezialitate eta profesionalen arteko sinergian oinarritzen den asistentzia-eredua garatzeko, pazienteari gehiengo kalitateko asistentzia eskaintze aldera. Klinika IMQ Virgen Blanca klinikarekin osatzen da asistentzia-proiektu bakar baten barruan, modu horretan, pazienteei zerbitzu hobea emateko.\nEraikin hau Zorrotzaurre ingurua leheneratzeko hirigintza arloan egin den lehenengo esku-hartzeetako bat da. Proiektuaren ardura izan duten arkitektoek diseinatutako eraikina, Bilbo berriaren ikusmugan erreferentea izateaz gain, Zaha Hadidek diseinatutako inguruaren berregituraketan oso ondo egokitzen da.\nInbertsioaren kostua IMQko higiezinen sozietateak bere gain hartu du. Sozietatea hurrengo hauek osatzen dute: Grupo IMQ (%75), SegurCaixa Adeslas (%20) eta BBK (%5).\nKlinika diseinatzean, pertsonalak arlo batetik bestera joan-etorriak egitea erraztu nahi izan da, pazienteei arreta hobea eskaintzeko. Horrez gain, zentroaren izaera integralari esker, zerbitzuen eskaintzak medikuntzako eta kirurgiako ia-ia espezialitate guztiak biltzen ditu.\nIMQ Zorrotzaurre klinikak IMQ Virgen Blanca klinikak garatutako lana osatzen du. Bi zentroek asistentzia-proiektu bakarra osatzen dute, eta pazienteei kalitate handiko arreta espezializatua eskaintzen diete.\nGarrantzi handia eman zaio bitarteko aurreratuenak eta azken belaunaldiko ekipamendu teknologikoak izateari eta medikuen profesionaltasunari. Hori dela eta, gehiengo asistentzia-kalitateko zentroa da, eta Euskal Herriko osasun pribatuan erreferentea izan nahi du.\nIMQ Zorrotzaurre klinikak zerbitzuen eskaintza zabala du, bikaintasun-irizpideak oinarri hartuta. Besteak beste, hurrengo hauek azpimarra daitezke:\n-Ospitalizazio konbentzionaleko unitateak: 157 gela, horietatik 15 suiteak, azken aurrerapen teknologikoekin, pazientearen erosotasuna hobetzeko diseinatuta daudenak.\n-Medikuntza eta kirurgiako eguneko ospitalea: 18 box.\n-Onkologiako eguneko ospitalea: 11 box.\n-Zainketa Intentsiboetako Unitate balioaniztuna: 14 box.\n-Kirurgia arloa. Klinikak 10 operazio-gela adimendun eta balioaniztun ditu. Horietatik 7 kirurgia handiari dagozkio, 2 kirurgia txikiari, eta azkena endourologia gela da.\n-Obstetriziako arloa eta Neonatologiako Zainketa Ertainen Unitatea. Modu horretan, haurdunari oinarrizko arreta eskaintzen zaio. 2 erditze-gela eta zesareeetarako operazio-gela bat daude.\n-Unitate bereziak: endoskopia-unitatea, litotrizia, hemodinamika-gela, Minaren Unitatea, interbentzionismo baskularra, etab.\n-Larrialdien arloa, paziente helduentzat eta pediatriakoentzat bereizita. 15 box ditu.\n-Onkologia Unitatea. Minbiziaren diagnostikoan eta tratamenduan asistentzia osoa eskaintzen duen unitatea da eta pazientearen beharrizanei erantzun nahi die prozesu onkologiko osoan, azken belaunaldiko teknologia eta diziplina anitzeko tratamendu integratuaren bidez. Onkologia arloan eguneko ospitalea eta teknologiarik aurreratuenak daude, medikuntza nuklearrean (PET-OTA, gamma-kamera) eta erradioterapia-tratamenduetan (azeleragailu lineala).\n-Kardiologia-proba ez-inbasiboak: ekokardiografia, esfortzu-probak (ergonometria), mahai baskulatzailea, etab. eta kardiologia-proba inbasiboak: hemodinamika, bihotz-elektrofisiologia.\n-Ginekologia-probak. Eko eta kardiotokografia.\n-Irakaskuntza (2 gela) eta Ikerketa arloa.\n-Da Vinci kirurgia robotikoa.\n-Asistentzia gaitasun handia kontsultetatik: kontsultategiak, miaketa unitateak eta kabineteak.\n-Giltzurrun-litotrizia eta litotrizia muskulu-eskeletikoa.\nKlinikaren eraikina Zorrotzaurren kokatuta dago eta IMQk Bilbo berriaren garapenari egindako ekarpena da. Inguru hori leheneratzea Bizkaiko hiriburuaren etorkizuneko hirigintza-proiektuetako bat da, eta eraikinaren diseinua planteatzerakoan kontuan hartu da Zaha Hadid arkitekto ospetsuak Zorrotzaurre osorik leheneratzeko egindako proiektura egokitzea.\nMota honetako proiektuak eragile askoren lankidetza eskatu du. Idom ingeniaritza-enpresak proiektuaren kudeaketa integrala egin du, eta San José eraikuntza-enpresak eraikitze-lanak bere gain hartu ditu.\nCarlos Ferrater eta Alfonso Casares dira klinikako proiektuaren arduradunak. Lan horretarako, Katsura Bilboko arkitektura-estudioaren lankidetza izan dute, Luís Domínguez buru dela.\nInbertsio osoa 85 milioi eurokoa izan da, hurrengo hauek barruan hartuta: orubea erostea, azpiegitura eraikitzea eta instalazioak eta ekipamendua muntatzea.\nEraikinak 6 altuera eta 3 soto ditu, eta borne handiena 34,76 metrokoa da ospitalizazio konbentzionaleko inguruan eta 18,02koa gainerako zatian. Sestra gaineko eraikuntza-lanak 9.000 m2-ko lursailean egin dira, eta gauzatutako azalera osoa 40.000 m2-tik gorakoa da, gutxi gorabehera 455 plaza dituen lurpeko aparkalekua barne hartuta. Proiektuaren neurriari buruzko ideia bat egiteko, gauzatutako azalera osoa 9 futbol-zelairen parekoa dela esango dugu, eta eraikuntza-lanetan hormigoi armatuaren 50.000 m3 baino gehiago erabili direla.\nOspitalizazioko fatxada poligonalari esker, bloke hau da proiektuko piezarik bitxiena, eta ziurrenik, proiektuaren irudia. Profil poligonala solairu bakoitzean aldatu egiten da, eta horrela irudi arkitektoniko oso ahaltsua sortzen da, Zorrotzaurre inguruaren etorkizuneko birmoldaketan ezin hobeto egokituko dena.\nGelak egiterakoan, ikuspegi albait onenak izatea bilatu da. Solairu bakoitzean 3 suite daude, mutur berezienetan kokatuta, leku horietan baitaude azalera handieneko inguruak.\nKlinikaren barruko patioan, eraikineko dekorazio-elementu esanguratsuenetakoa jarri da, “Esculapio” izeneko eskultura, Vicente Larrea artista bizkaitarrarena. Zazpi metroko altuera duen brontzezko irudi horretan, bi suge zuhaitz baten enborrean txertatzen dira, eta buruak bananduta dituzte. Medikuntzaren erromatar jainkoaren makila sinbolizatzen du, antzinatetik medikuen sinbolo izan dena.\n| imq, klinika, uncategorized


2015 aza 11\nEl pasado 1 de octubre tuvo lugar en Aizoáin la primera charla del Ayuntamiento con cada uno de los diez concejos del municipio. Se trata de una iniciativa para conocer de primera mano las necesida...\nINFORMAZIO BATZORDEAK, JENDEARENDAKO ZABALIK\nUdalak udal funtzionamendurako erregelamendu organikoa onetsi zuen, joan den irailean. Horrekin bat, herritarrek udal bileretan parte hartzeko aukera izanen dute. Zehazki, eta kontuan harturik Info...\nEl Reglamento Orgánico de Funcionamiento municipal aprobado el pasado mes de septiembre ofrece al ciudadano la posibilidad de participar en reuniones municipales. En concreto, y teniendo en cuenta ...\nLAGUNTZA SIRIAKO ERREFUXIATUENTZAT\nUdalak etxebizitza bat jarri du Nafarroako Gobernuaren eskura, errefuxiatuei ostatua emateko. Era berean, errefuxiatuei laguntza eman gogo nahi dutenek Nafarroako Gobernuarekin jarri behar dute har...\nEl Ayuntamiento ha puesto a disposición del Gobierno de Navarra un piso para que pueda ser utilizado para albergar a refugiados. Asimismo, aquellos vecinos y vecinas interesados en colaborar y pres...\nARTIKA BERRIKO IKASLEEK ESKOLA-GARRAIOA DUTE URRIAZ GEROZTIK\nUrritik aurrera, Artika Berriko ikasle guztiek eskola-garraioa dute Doña Mayor eta Ezkaba ikastetxe publikoetara joateko. Neurriak ikasturtea bukatu arte iraunen du. Izan ere, Udalak eskaturik, uda...\nAzaroaren 6an, ostirala, 18:00 etan. KAMISHIBAI\nEUSKARAZKO TAILERRAK GAZTEENTZAT: “DISEINATU ZURE KAMISETA”\nEuskara Zerbitzuak gazteeentzako euskarazko tailerrak antolatzeko saiakera egin nahi du, Zendeako gazteei beraien intereseko gaiak EUSKARAZ jorratzeko tailer monografiko hauen bidez aukera emateko....\nIPUIN KONTALARIA (EUSKARAZ)\n2015 urr 20\nARTIKAKO LIBURUTEGI PUBLIKOA URRIAREN 23an, 18:00etan Gonbidapenak urriaren 22ko 15:00etatik aurrrera Liburutegian banatuko dira.\nZERBITZU ANITZETARAKO KONTRATAZIOA\nBerriobeitiko Udalak lau pertsona kontratatuko ditu Zerbitzu Anitzetako langile gisa. Informazio gehiagorako sakatu hemen.\nNAFARROA OINEZERAKO AUTOBUSA\n2015 urr 06\nUrtero bezala, Berriobeitiko Udalak autobus bat antolatu du, Nafarroa Oinezera joateko, urriaren 18an. Irteera: goizeko 9:00etan Berriobeitiko frontoian. Geldialdi bat 9:15ean Artikako Haur Eskol...\nKULTUR AGENDA: 2015eko Urria-Azaroa\n2015 urr 01\nKontsultatu hemen Berriobeitiko urria-azaro epealdiaren kultur agenda Kultur Agenda


author_facet:"Euskadi. Hezkuntza, Unibertsitate eta Ikerketa Saila" topic_facet:"Instalazioa eta mantenimendua (Lanbide Arloa)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Elektrizitatea eta automatismo elektrikoak (Modulua)"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Instalazioa eta mantenimendua (Lanbide Arloa) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Elektrizitatea eta automatismo elektrikoak (Modulua)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Nola egin aurre Koronabirusari elikadura on batekin\nDietista-Nutrizionisten Elkargo Ofizialen Kontseilu Nagusiak (CGCODN) eta Nutrizio eta Dietetikako Espainiako Akademiak ohartarazi duten arren elikadurak ez duela, berez, koronabirus berriak eragindako infekzioa saihesten edo sendatzen, infekzioen aurrean defendatzeko eta erantzuteko mekanismoek eta berreskuratzeko gaitasunak lotura estua dute pertsonen nutrizio-egoerarekin. Horregatik, garrantzitsua da elikadura-patroi egokia izatea gure defentsa naturalak indartzeko, gure organismoaren erantzuna hobea izango baita infekzioak eragiten dituzten agente patogenoen aurrean. Aste honetan Ariane Nuñez dietista-nutrizionistak galdera eta erantzun sorta bat proposatzen dizue, entzierroko hurrengo egunetan gure defentsak altu mantentzeko: nola elikatu behar gara? Zer izan behar dugu gure despentsetan? Zer elikagai komeni zaizkigu gure defentsak mantentzeko?\nZure despentsan jaki hauek edukitzea interesatzen zaizu, berrogeialdi hau osasuntsu mantendu nahi baduzu:\nEspeziak (bereziki, kurkuma, kanela, piperbeltz eta jengibrea)\nOlo-malutak edo azukrerik gabeko artoa (ezin hobea gosari osasungarri eta nutritiboa prestatzeko)\nBarazki-kontserbak (orburuak, menestra, ilarrak, etab.)\nArrain eta itsaski naturalak (muskuiluak, atuna, berdela, txirlak, berberetxoak, izokina, etab.)\nLekaleak, aleak edo kontserbak, arroza eta fruitu lehorrak\nTuberkuluak, frutak eta barazkiak (patata, boniatoa, tipula, kalabaza, baratxuria, laranjak, mandarinak, banana, etab.)\nEdariak (esne edo edari begetala eta oliba-olio birjina estra)\nFruta eta barazki freskoak (azenarioa, marrubiak, kiwiak, brokolia, etab.)\nJogurt naturala edo azukre erantsirik gabeko soja-jogurta\nBarazki izoztua eta zatitua (tipula, ziazerbak, azenarioa, piperrak, etab.)\nEtxeko plater prestatuak errazioen bidez (adibidez, barazkiekin egositako dilistak)\nHaragiak (ahal dela, oilaskoa edo indioilarra bezalako hegazti-okela) eta arrainak (arrain zuria eta urdina, tamaina txikikoak)\nEta, orain badakizula zure despentsa, hozkailu eta izozkailuan eduki behar duzuna, nola mantendu ditzakegu gure defentsak koronabirusaren aurrean? Zein elikagai jan behar ditugu? Sasoiko elikagaiak lehenetsiko ditugu, hotzeriei aurre egiten lagunduko digutenak:\nAzalorea lagungarria da immunitate-sistema indartzeko, gurutzaontzietan dagoen konposatu bati esker, hesteen defentsen eragina estimulatzen baitu.\nBrokolia, gurutzefa bat izateaz gain, A eta C bitaminetan aberatsa da, normalean elikagai hau ez da A bitaminarekin lotzen, laranja eta gorri koloreko barazkiekin erlazionatzeko joera baitago, baina A bitamina hau antioxidatzaile indartsu bat da, ikusmen ona izateko beharrezkoa dena.\nTipulak eta baratxuriak, euren flavonoideei esker, propietate antibiotikoak dituzte eta tentsio arteriala mantentzen laguntzen dute.\nKiwia, laranja edo mandarinak bezalako fruta zitrikoak. Bitamina horrek landareetan dagoen burdina xurgatzen, nekeari aurre egiten eta infekzioen aurkako defentsak estimulatzen laguntzen baitu.\nEz ahaztu jengibrea, ezkaia, kurkuma eta piperbeltz espezieak.\nEta, hainbeste ordu etxean, zer egingo dugu mokadutxoarekin? Zer egin dezakegu osasuntsu egoteko?\nSaiatu etxean produktu ultraprozesaturik ez izaten (gailetak, opilak, pizzak, etab.) Etxean badituzu, litekeena da haiengan pentsatzea, eta ziurrenik, lehenago edo geroago, jan egingo dituzu.\nPlanifikazio ona funtsezkoa da; jatordu nagusiak eta zure hamaiketakoa edo askaria antolatu.\nMantendu zure burua entretenituta (serieak, dokumentalak, liburuak, etab.)\nEtxean aktibo mantendu (saltsa, pisuak, abdominalak, etab.)\nDuzun gose mota identifikatzen saiatu, hau da, benetan gose zarenean jan.\nJan zuntzetan aberatsak diren elikagaiak, aseta mantentzeko, janari bakoitzean barazkiak eta frutak gehituz.\nElikagai proteikoak jan (haragia, arraina, arrautzak eta lekaleak), proteinak gu asetzen laguntzen baitu.\nEspero dut aholku hauek interesgarriak izatea eta etxean berrogeialdia ahalik eta atseginena izatea.


Joko garbia eskatzen dizuegu eta bortizkeria-tiporik gabe, helburua ondo pasatzea da. Arbitroaren hitza sakratua da, oker badago ere, bere erabakia ez da eztabaidatuko. Arauak hausten dituen edo jarrera oldarkorra frogatzen duen taldea deskalifikatu egingo da.\nParte hartzaile guztiek eman beharko duzue izena Intranetaren bidez, larunabateko 10:00etatik aurrera. Gau hortan zozkatuko dira lehen parekatzeak. Partiden ordutegiak web orrian eta Intranetean argitaratuko dira. Emaitzak ere orri berean ikus ahal izango dira eta hurrengo erronden parekatzeak ere.\nSailkapen errondak partyplacea eta logelaren artean dagoen lekuan jokatuko dira larunbateko 12:00etatik aurrera. Finalerdiak eta finala igandean 12etatik aurrera jokatuko dira. Lehiaketaren ordutegia alda liteke euririk balego. Talderen bat partida unean aurkezten ez bada kanporatua izango da eta hurrengo taldera pasatuko da, beraz adi egon zaitezte.


N_BAT programa 2021/2022 - Gipuzkoako Ingeniaritza Eskola - UPV/EHU\nBAT programan izen-ematea\nLehenengo argitaratze data: 2021/04/28\nMezu honen bidez 2021/22 ikasturtean Berdinen Arteko Tutoretza (BAT) programan parte hartzeko izen ematea maiatzaren 3tik 28ra arte irekita dagoela jakinarazi nahi dizuet. Programa honetan parte hartzeagatik 3 ECTS kreditu lortu ditzakezue. Gradu guztietako ikasle-tutoreak behar dira, euskara zein gaztelaniazko taldeetakoak, beraz izena ematera animatu nahi zaituztet.\nBerdinen Arteko Tutoretza Programak bi helburu nagusi ditu:\n1. Mailako ikasle berrientzat: Unibertsitateko eguneroko bizitzara txertatzeko bidea erraztea akademikoki, sozialki eta pertsonalki, goragoko mailetako ikaskideen esperientziaz baliatuz.\nTutore lanak egingo dituzten ikasleentzat: Euren garapen pertsonal, sozial eta profesionalean eragingo duten zeharkako gaitasunak sustatzea: komunikaziorako, harremanetarako, orientaziorako eta lidergorako trebetasunak. Honetaz gain, Unibertsitatea hobeto ezagutuko duzu.\nBerdinen Arteko Tutoretza Programaren protagonisten lekukotasunak jasotzen dituen bideo bat ikusgai daukazue web orrian.\nIzen-ematea irekita egongo da maiatzaren 28ra arte inprimakia hau erabiliz.\nInprimatu N_BAT programa 2021/2022


Sare sozialak, animaliak erreskatatzeko lagungarri — Gaztezulo\nSare sozialak, animaliak erreskatatzeko lagungarri\nSare sozialak, animaliak erreskatatzeko lagungarri Internetek bigarren aukera eskaintzen die aukerarik ez dutenei. https://www.gaztezulo.eus/albisteak/sare-sozialak-animaliak-erreskatatzeko-lagungarri https://www.gaztezulo.eus/albisteak/sare-sozialak-animaliak-erreskatatzeko-lagungarri/@@download/image/32510984-b73e-4f1d-9f24-7895adc0e5d7_750x422.jpg\nInternetek bigarren aukera eskaintzen die aukerarik ez dutenei.\nAsko hitz egiten da sare sozialen eragin negatiboez, baina noizbehinka albiste onak ere badira. Hain zuzen, abandonatutako animaliek etxe berri bat topatzeko aukera gehiago dituzte Interneti esker. Gainera, sare sozialek adopzioaz kontzientzia zabaltzeko funtzioa ere betetzen dute. Protektora txikiek dirua xahutu beharrik gabe adopzioan dituzten animalien inguruko informazioa zabaltzeko aukera dute sare sozialei esker. Baina, guzti hori eskura izanda, gehiago adoptatzen al dugu?\nEgunero topatzen ditugu gure sareetan "egoera larria" bizi duen txakur edo katu baten kasua. Animaliaren argazkiak "atsegin dut" eta mezu pila jasotzen ditu eta zabalkunde handia lortzen du. Baina, azkenean inork eramaten al du etxera? Protektoren esanetan, "burbuila efektua" bizi dute; hain zuzen, animaliren baten argazkia zabaltzen hasten denean, lehen kolpean mezu pila jasotzen dituzte, baina luzera adopziorako benetako interesa dutenak gutxi dira. Datuen arabera, haiekin kontaktuan jartzen diren erabiltzaile guztien %3 dira azkenean adoptatzera animatzen direnak.\nHala eta guztiz ere, eta adopatzen amaitzen dutenen kopurua txikia bada ere, protektorek eskertzen dute sare sozialen bitartez lortzen duten zabalkundea. Facebook da difusio mezuen erregea, eta azkenaldian geroz eta arrakasta handiagoa du ere Instagramek. Baina zabalkunde handiak ez du beti adopziorako arrakasta bermatzen, eta beste arazo bati aurre egin behar diote adoptatzeko asmoa duten erabiltzaileek: distantzia. Kasu askotan, animalien argazkiek mugak zeharkatzen dituzte, eta interesa pizten dute beste herrialdeetan.


Gaur, futbol eta eskubaloi partida ugari izango dira | El Diario Vasco\nCosta UrolaGaur, futbol eta eskubaloi partida ugari izango dira\nGaur, futbol eta eskubaloi partida ugari izango dira\n1. Erregional mailako taldeak Andoainen jokatuko du 15:30ean Euskaldunaren aurka\nJOSU ARANBERRI USURBIL. Sábado, 25 noviembre 2017, 00:39\nHarane futbol zelaian partida ugari izango dira gaur egun osoan zehar. Goizeko 9:30ean eskolarteko neurketak izango dira. Alebin mailako mutilen taldeek Urnietaren aurka jokatuko dute bertan.\nOndoren, 10:30ean, Usurbil Futbol Taldeko infantil nesken taldeak jokatuko du Amara Berriren aurka eta 12:00etan kadete mutilek Sporting de Herrera 'A' taldea izango dute aurkaria.\nArratsaldean beste norgehiagoka bat ere jokatuko da Haranen. Ohorezko jubenil mailan jokatzen ari den mutilen taldeak Martuteneren aurka jokatuko du 18:30etik aurrera.\nGainontzeko taldeei dagokionez, 1. Erregional mailako taldeak Andoainen jokatuko du gaur arratsaldeko 15:30ean Euskaldunaren aurka. Kadete neskek Zarautzen dute hitzordua gaur arratsaldeko 17:15ean eta infantil mailako mutilen taldeak Donostian jokatuko du Amara Berri B taldearen aurka gaur 14.00etan.\nEskubaloiari dagokionez, Oiardo kiroldegian ere kirol honetaz gozatzeko aukera paregabea izango da gaur egun osoan zehar. Goizez eskolarteko neurketak jokatuko dira. Alebin nesken partidak izango dira 9.30etan eta infantilek jokatuko dute ondoren. Neskek Bera Bera izango dute aurkaria 10:30ean eta mjutilen bi taldek Pulpo eta Amenabar Dren aurka jokatuko dute 11:45ean eta 13:00etan. Arratsaldeko saioari dagokionez, Euskal Liga jokatzen ari diren emakumezkoen taldeek jokatuko dute kiroldegian San Adrianen aurka, kadeteek 15:45ean eta jubenilek 17:30ean. Azkenik, 19:30ean, 1. Nazional mailako senior mutilen taldeak jokatuko du San Antonioren aurka.\nBeste taldeei dagokionez, Euskal Ligako mutilen taldeek bihar jokatuko dute Elgoibarren. 10:00etan kadete mailako taldeak eta 11:30ean jubenil mailako taldeak. Gipuzkoako txapelketa jokatzen ari den kadete mutilen taldeak, berriz, bihar 12:30ean jokatuko du Egian.\nErrezil sagarra balorean jartzeko hainbat ekimen antolatu dira El marcaje y suelta de túnidos en la costa guipuzcoana concluirá hoy en Mutriku